**Påsketur rundt Bygdin - Jotunheimen**

En spektakulær tur i vilt og vakkert terreng. Med start på Bygdin går ruten først vestover til tre sjarmerende selvbetjeningshytter, langt borte fra sivilisasjonen. Landskapet på turen har store variasjoner og middels kupert terreng.

Utsikten på etappene er alt fra vill og rå natur til roligere landskap.

**PROGRAM**

**Dag 1:** **Ankomst Bygdin - Torfinnsbu (selvbetjent), ca 13 km, ca 3-4 t.​**
Vi møtes på parkeringsplassen ved Bygdin kl.13.00, klare til tur. Tur langs vannet inn til Torfinnsbu, som er selvetjeningshytte.Vi lager felles middag og en hyggelig bli kjent kveld. Overnatting. Husk å ta med niste og drikke til turen.

**Dag 2: Torfinnsbu - Yksendalsbu (selvbetjent), ca 25 km, ca 8-9 t.**
Fra Torfinnsbu ca 4 km langs Bygdin og så opp Vølodalen til vi møter den stikka ruta fra Fondsbu fram til Steinbusjøen og så videre til Yksendalsbu. Totalt ca 25 km. Alså en lang dag

Vi lager middag og hygger oss utover kvelden.

**Dag 3: Yksendalsbu - Tomashelleren (selvbetjent), ca 11 km, ca 5 t.**
Vi går opp langs stikka rute til Tomashelleren.  Kanskje møter vi tamreinen fra Fram Tamreinslag underveis. 11 km. Tur, men mye stigning da vi skal opp til ca 1450 moh. Vi lager fellesmiddag. Overnatting.

**Dag 4:** **Dagstur, ca 9-12 km, ca 3-4 t.**
Tirsdag blir vi på Tomashelleren og går på tur i området

**Dag 5:** **Tomashelleren - Bygdin - Hjemmereise, ca 15 km, ca 6 t.**
Onsdag suser vi på ski ned til Ollefjorden og går tilbake til Bygdin og så hjemreise

*Med forbehold om endring i programmet! Det er turlederne*, *som etter å ha tatt hensyn til føre, væremelding og i samråd med bestyrere og deltakere, beslutter om dagens tur lar seg gjennomføre som programfestet.*

*Alle tidsberegninger er gjort ut i fra en gjennomsnittsfart på ca 3 km/ t. Vær obs på at pauser, vær- og føreforhold, ol. ikke er innberegnet i tid brukt på turen.*

**[Gradering av turen](https://www.dntoslo.no/graderingfellesturer/?_ga=2.102559553.1722663461.1597219238-178846397.1568365236" \t "_blank): krevende**
Vinterfjellet er vakkert, men lunefullt. Selv den enkleste skitur kan bli svært krevende med utfordrende skiføre og mye vær. Med riktig og godt utstyr er det oftest disse turene man husker best og som gir godt samhold og gode historier. I fjellet går man utenom preparerte løyper og må være forberedt på å tråkke spor selv. Pakk sekken riktig og smart.

**Overnatting**

Deltakerne bor på 4-6-sengsrom, obligatorisk med sovepose.

**Les mer om hyttene her:**

[Torfinnsbu](https://ut.no/hytte/10915/torfinnsbu)
[Yksendalsbu](https://ut.no/hytte/10715/yksendalsbu)
[Tomashelleren](https://ut.no/hytte/10714/tomashelleren)

[**Selvbetjeningshytter**](https://www.dntoslo.no/selvbetjente-fjellhytter/): Hytta er utstyr er utstyrt med alt du trenger av kopper, kar, mat, ved og gass (ikke ferskmat). Her lager gjestene mat i fellesskap. Utvalget for glutenallergikere, vegetarianere og andre dietter er begrenset.